Dalc'het e voe triwec'h krogad ar genstrivadeg e tri sportva e Montevideo (kêr-benn Uruguay) : Estadio Centenario, Estadio Gran Parque Central hag Estadio de los Pocitos. Dek pal ha tri-ugent a voe merket hag an hini kentañ anezhe gant ar c'hoarier gall Lucien Laurent. Mont a reas ar c'hoarier arc'hantinat Guillermo Stábile da wellañ paler (eizh pal) ar gevezadeg, renket da eil ar c'hoarier uruguayat Pedro Cea (pemp pal).